**Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ**

**Ε Κ Δ Η Λ Ω Σ Ε Ι Σ A Π Ρ Ι Λ Ι Ο Υ 2 0 1 4**

**1) 31 Απριλίου – 4 Απριλίου 2014: Εβδομάδα Βιβλίου**

Όλες οι τάξεις του Α΄ Αρσακείου- Τοσιτσείου Δημοτικού Σχολείου Εκάλης με αφορμή την Παγκόσμια Ημέρα Βιβλίου -2 Απριλίου- θα κάνουν ποικίλες δράσεις με θέμα το βιβλίο και τη φιλαναγνωσία.

**2) Πέμπτη , 3 Απριλίου 2014 - Γ’, Δ’, Ε’, ΣΤ’ ΤΑΞΕΙΣ:**

**«Το Μαγικό Ταξίδι της Ευγενίας» της Ντίνας Σταματοπούλου**   
  
Οι μαθητές των Γ’, Δ’, Ε’, Στ’ τάξεων του Α’ Αρσακείου-Τοσιτσείου Δημοτικού Σχολείου Εκάλης θα παρακολουθήσουν το παραμύθι αυτό, όπου διάφοροι ήρωες, όπως ο Δον Κιχώτης, ο Ηρακλής κ.ά., που παίρνουν σάρκα και οστά μέσα στην ιστορία, μαθαίνουν στα παιδιά τη μαγεία των βιβλίων.

**3) Πέμπτη , 3 Απριλίου 2014 – Α’ ΤΑΞΗ:**

Οι μαθητές της Α’ τάξης του Α’ Αρσακείου –Τοσιτσείου Δημοτικού Σχολείου Εκάλης θα έχουν συνάντηση με την κ. Ιωάννα Μπαμπέτα, συγγραφέα του βιβλίου «Ο βασιλιάς λύκος», εκδόσεων Μεταίχμιο: Οι μαθητές στο β’ τρίμηνο σε μια μεγάλη «φιλαναγνωστική δράση» διάβασαν παραμύθια με τον λύκο και έμαθαν πολλά για τη ζωή του στο φυσικό του περιβάλλον. Το τελευταίο βιβλίο που επεξεργάστηκαν ήταν «ο βασιλιάς λύκος», εκδόσεων Μεταίχμιο, της Ιωάννας Μπαμπέτα. Ένα βιβλίο που συγκίνησε τα παιδιά μιας και οι λύκοι αποφάσισαν στις εκλογές να ψηφίσουν βασιλιά τον πιο καλό λύκο. Η συγγραφέας κ. Ιωάννα Μπαμπέτα θα συναντηθεί με τους μικρούς μαθητές και θα τους εξηγήσει, γιατί και πως θα γίνει αυτό.

**4) Παρασκευή , 4 Απριλίου 2014 – Ε’ ΤΑΞΗ:**

Οι μαθητές της Ε’ τάξης του Α’ Αρσακείου –Τοσιτσείου Δημοτικού Σχολείου Εκάλης θα έχουν συνάντηση με την κ. Πάρη Καλαμαρά, συγγραφέα του βιβλίου «Κόκκινη κλωστή δεμένη», εκδόσεων Καλειδοσκόπιο. Οι μαθητές τους Ε’1 στο Β’ τρίμηνο, διάβασαν το βιβλίο και ταξίδεψαν μέσα από τις σελίδες τους στα βυζαντινά χρόνια, μαθαίνοντας άπειρες πληροφορίες για την ιστορία και την εξέλιξη της υφαντικής τέχνης.

**5) Δευτέρα , 7 Απριλίου 2014 - Β’ ΤΑΞΗ:   
  
Πολιτιστικό Πάρκο "Χρυσαλίδα"**

Εκπαιδευτικό πρόγραμμα «Τα παλιά επαγγέλματα» θα παρακολουθήσουν οι μαθητές της Β΄ τάξης του Α’ Αρσακείου-Τοσιτσείου Δημοτικού Εκάλης. Σπάνια μουσειακά εκθέματα, ζωντανεύουν στα χέρια των μικρών μαθητών και τους μεταφέρουν σε άλλες εποχές. Η χρήση σπάνιων εργαλείων και η συμμετοχική εργασία ενθουσιάζει μικρούς και μεγάλους και συμβάλλει στη διατήρηση και ανάπτυξη της ιστορικής και πολιτιστικής μας κληρονομιάς.

**6) Τρίτη, 8 Απριλίου 2014 – Στ’ ΤΑΞΗ:**

**Επίσκεψη στη Βουλή των Ελλήνων**Οι μαθητές της Στ’ τάξης του Α’ Αρσακείου-Τοσιτσείου Δημοτικού Σχολείου Εκάλης, μαζί με τους εκπαιδευτικούς συνοδούς τους, θα παρακολουθήσουν [εκπαιδευτικά βίντεο](http://foundation.parliament.gr/central.aspx?sId=110I442I1130I646I453492) σε ειδική αίθουσα, με θέμα την ιστορία του κτιρίου της Βουλής, τον τρόπο οργάνωσης και λειτουργίας της, καθώς και την αξία της Βουλής και της Δημοκρατίας, θα ξεναγηθούν στην έκθεση της αίθουσας Ελευθερίου Βενιζέλου και θα επισκεφθούν την αίθουσα της Ολομέλειας της Βουλής. Αν η επίσκεψή τους συμπίπτει με τις ώρες λειτουργίας του Κοινοβουλίου, οι μαθητές θα παρακολουθήσουν για λίγα λεπτά τη συνεδρίαση.

**7) Παρασκευή, 11 Απριλίου 2014 - Ε’ ΤΑΞΗ:   
  
Κινηματογράφος Δαναός «Το ταξίδι της Ζαράφα»**

Την ταινία «Το ταξίδι της Ζαράφα» θα παρακολουθήσουν οι μαθητές της Ε΄ τάξης του Α’ Αρσακείου-Τοσιτσείου Δημοτικού Σχολείου Εκάλης στον κινηματογράφο. Η ιστορία εξελίσσεται στην Αφρική όπου ένας γέρος αφηγείται σε μια παρέα παιδιών την ιστορία του δεκάχρονου Μακί και της καμηλοπάρδαλης Ζαράφα. Αφηγείται τα όσα συμβαίνουν στις ερήμους της Αφρικής μέχρι την πολιορκημένη από τους Τούρκους Αλεξάνδρεια, τη Μασσαλία και το Παρίσι των αρχών του 19ου αιώνα.

**8) Μ. Δευτέρα 14 Απριλίου 2014 – Κυριακή 27 Απριλίου 2014**

Διακοπές Πάσχα

**9) Τετάρτη, 30 Απριλίου 2014 - Α΄ ΤΑΞΗ:   
  
Βιωματικό Σχολείο «Τα συναισθήματα παίρνουν ζωή»**

Οι μαθητές της Α’ τάξης του Α’ Αρσακείου-Τοσιτσείου Δημοτικού Σχολείου Εκάλης θα παρακολουθήσουν πρόγραμμα με θέμα: «Τα συναισθήματα παίρνουν ζωή».   
Στόχος του εκπαιδευτικού βιωματικού προγράμματος είναι τα παιδιά να αναγνωρίσουν τα συναισθήματα στον εαυτό τους και στους γύρω τους, να μάθουν πώς να τα διαχειρίζονται και πώς να τα εκφράζουν, ώστε να συνεργάζονται πιο αρμονικά.